CELEX: 32021D2144
Language: lv
Date: 2021-12-02 00:00:00
Title: Padomes Lēmums (ES) 2021/2144 (2021. gada 2. decembris) par nostāju, kas Eiropas Savienības vārdā jāieņem Starptautiskās Jūrniecības organizācijas Asamblejas 32. sesijā attiecībā uz grozījumu Apsekojumu pamatnostādnēs, ko paredz apsekošanas un sertifikācijas saskaņotā sistēma (HSSC), pieņemšanu

6.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 433/17
               
            
         PADOMES LĒMUMS (ES) 2021/2144
         (2021. gada 2. decembris)
         par nostāju, kas Eiropas Savienības vārdā jāieņem Starptautiskās Jūrniecības organizācijas Asamblejas 32. sesijā attiecībā uz grozījumu Apsekojumu pamatnostādnēs, ko paredz apsekošanas un sertifikācijas saskaņotā sistēma (HSSC), pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši LESD 100. panta 2. punktu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Savienības rīcībai jūras transporta nozarē vajadzētu būt vērstai uz kuģošanas drošības uzlabošanu un jūras vides un cilvēku veselības aizsardzību.
                  
               
                     (2)
                  
                  
                     Paredzams, ka Starptautiskās Jūrniecības organizācijas (SJO) Asamblejas 32. sesijā, kas notiks no 2021. gada 6. līdz 15. decembrim (“A 32”), tiks pieņemtas 2021. gada Apsekojumu pamatnostādnes, ko paredz apsekošanas un sertifikācijas saskaņotā sistēma (HSSC) (“Apsekojumu pamatnostādnes”), un atcels SJO Asamblejas Rezolūciju A.1140(31), kas ietver 2019. gada Apsekojumu pamatnostādnes.
                  
               
                     (3)
                  
                  
                     Ir lietderīgi noteikt nostāju, kas Savienības vārdā jāieņem A 32, jo Apsekojumu pamatnostādņu grozījumi var būtiski ietekmēt Savienības tiesību aktu saturu, proti, Eiropas Parlamenta un Padomes Regulu (EK) Nr. 391/2009 (1).
                  
               
                     (4)
                  
                  
                     2021. gada Apsekojumu pamatnostādņu pieņemšana un 2019. gada Apsekojumu pamatnostādņu atcelšana ir daļa no regulāras pārskatīšanas. Tāpēc Savienībai būtu jāatbalsta minētie grozījumi, jo tie nodrošinās, ka Apsekojumu pamatnostādnes saglabā aktualitāti.
                  
               
                     (5)
                  
                  
                     Savienība nav nedz SJO locekle, nedz arī attiecīgo konvenciju un kodeksu līgumslēdzēja puse. Tādēļ Padomei būtu jāpilnvaro dalībvalstis paust Savienības nostāju A 32.
                  
               
                     (6)
                  
                  
                     Šā lēmuma darbības jomai vajadzētu attiekties tikai uz ierosināto grozījumu saturu, ciktāl minētie grozījumi var ietekmēt Savienības kopīgos noteikumus un ietilpst Savienības ekskluzīvajā kompetencē. Šim lēmumam nebūtu jāietekmē kompetenču sadalījums starp Savienību un dalībvalstīm,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā jāieņem Starptautiskās Jūrniecības organizācijas (SJO) Asamblejas 32. sesijā, ir piekrist tam, ka tiek pieņemtas 2021. gada Apsekojumu pamatnostādnes, ko paredz apsekošanas un sertifikācijas saskaņotā sistēma, kā izklāstīts SJO dokumenta III 7/17/Add.1 8. iedaļā un 6. pielikumā, un attiecīgi tiek atcelta SJO Asamblejas Rezolūcija A.1140(31).
         
         
            2. pants
            
               1.   Šā lēmuma 1. pantā izklāstītā nostāja, kas jāieņem Savienības vārdā, attiecīgos grozījumus aptver tik lielā mērā, cik minētie grozījumi ietilpst Savienības ekskluzīvajā kompetencē, un tik lielā mērā, cik tie var ietekmēt Savienības kopīgos noteikumus. To, kopīgi rīkojoties Savienības interesēs, pauž dalībvalstis, kuras visas ir SJO locekles.
            
            
               2.   Par nelielām izmaiņām 1. pantā minētajā nostājā var vienoties bez turpmāka Padomes lēmuma.
            
         
         
            3. pants
            Ar šo dalībvalstis tiek pilnvarotas Savienības interesēs dot savu piekrišanu uzņemties saistības, kas izriet no 1. pantā minētajiem grozījumiem, ciktāl minētie grozījumi ietilpst Savienības ekskluzīvajā kompetencē.
         
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 2. decembrī
            
               
                  Padomes vārdā –
               
               
                  priekšsēdētājs
               
               J. VRTOVEC
            
         
         
            (1)  Eiropas Parlamenta un Padomes Regula (EK) Nr. 391/2009 (2009. gada 23. aprīlis) par kopīgiem noteikumiem un standartiem attiecībā uz organizācijām, kas pilnvarotas veikt kuģu inspekcijas un apskates (OV L 131, 28.5.2009., 11. lpp.).